1. ------IND- 2021 0030 F-- BG- ------ 20210129 --- --- PROJET

Версия от 18 ноември 2020 г.

|  |  |  |
| --- | --- | --- |
| ФРЕНСКА РЕПУБЛИКА | | |
|  |  |  |
| Министерство на икономиката, финансите и възстановяването | | |
|  |  |  |
|  |  |  |

Указ от № 2020-… от … 2020 г.

относно условията за използване на понятията „преопакован“ и „преопакован продукт“

Реф. номер: […]

***Заинтересовани страни:*** *продавачите на продукти, пуснати на пазара, включително когато те се предлагат за продажба онлайн от интерфейс;*

***Относно:*** *условията за използване на понятията „преопакован“ или „преопакован продукт“;*

***Влизане в сила:***

***Бележка:*** *с настоящия указ се определят условията за прилагане на член L. 122-21-1 от Кодекса за потреблението, с който се предвижда законодателна рамка за използването на понятията „преопакован“ и „преопакован продукт“. За тази цел с него се запазва използването на тези обозначения за продукти втора употреба и се уточняват условията, при които те могат да се използват, когато се отнася до извършването на изпитвания, дори за изискването за една или за няколко техническа(и) интервенция(и), с която(които) се позволява гарантирането на безопасността и функционалните възможности на продукта. Тази интервенция или тези интервенции, извършена(и) във връзка с продукта, представлява(т) негова съществена характеристика. От друга страна, за да се избегне потребителят да бъде подведен относно характеристиките на преопакования продукт, с настоящия указ се забранява каквото и да било позоваване на нов продукт и се запазва използването на обозначението „преопаковано във Франция“ за дейностите по преопаковане, които се извършват изцяло на националната територия. Тези правила също така се прилагат за резервните части;*

***Позоваване:*** *справка с настоящия указ може да се направи на уебсайта Légifrance (*[***http://www.legifrance.gouv.fr***](http://www.legifrance.gouv.fr/)*).]*

**Министър-председателят,**

въз основа на доклада на министъра на икономиката, финансите и възстановяването,

като взе предвид Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните),

като взе предвид Директива (ЕС) 2015/1535 на Европейския парламент и на Съвета от 9 септември 2015 г. установяваща процедура за предоставянето на информация в сферата на техническите регламенти и правила относно услугите на информационното общество (кодифициран текст), и по-специално Нотификация № година/XXX/F,

като взе предвид Търговския кодекс, по-специално член L. 321-1 от него,

като взе предвид Кодекса за потреблението, по-специално член 122-21-1 от него в редакцията му съгласно член 37 от Закон №°2020-105 от 10 февруари 2020°г. за борба срещу прахосването и за кръгова икономика,

като взе предвид Закон № 78-17 от 6 януари 1978 г. за информатиката, архивите и свободите, изменен,

след като се консултира с държавния съвет (отдел „Финанси“),

реши:

Член 1

Книга I, дял II, глава II от Кодекса за потреблението се изменя, както следва:

1) Единственият раздел се променя на раздел 1;

2) Той се допълва с раздел 2 със следното съдържание:

„Раздел 2

„Използване на понятията „преопакован“ и „преопакован продукт“

„*Член R. 122-4.* — Продукт или резервна част могат да бъдат квалифицирани като „преопакован продукт“ или да бъдат придружени от понятието „преопакован“, щом всички от следните условия бъдат обединени:

„1) Трябва да се отнася до продукт или резервна част втора употреба, по смисъла на член L. 321-1 от Търговския кодекс, които са преминали изпитвания относно всички функционални възможности, за да се установи дали той или тя отговарят на правните задължения за безопасност и на използването, което потребителят може законно да очаква, както и, по целесъобразност, една или няколко интервенции, за да се възстановят техните функционални възможности;

„2) Всеки път, когато е необходимо, интервенцията или интервенциите, уточнена(и) в предходната алинея, включва(т) заличаването на всички лични данни, регистрирани или съхранявани във връзка с предходно използване или предходен ползвател при спазване на разпоредбите на Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и на Закон № 78-17 от 6 януари 1978 г. за информатиката, архивите и свободите, по-специално, по отношение на правото на възстановяване и на преносимост на личните данни;

Професионалистът, който предлага за продажба продукт или резервна част, квалифицирани като „преопакован продукт“ или придружени от понятието „преопакован“, следва да докаже, че дейностите, предвидени в предходните алинеи, са извършени.

„*Член R. 122-5.* — Интервенцията или интервенциите, извършена(и) във връзка с продукта или резервната част, с която(които) се обосновава използването на понятията „преопакован продукт“, „преопакован“ или „преопаковано във Франция“, представлява(т) тяхна съществена характеристика.

*„Член R. 122-6.* — Думите „ново състояние“, „като нов“ , „за нов“ или каквото и да било еквивалентно обозначение не могат да се използват за продукт или резервна част, квалифицирани като „преопакован продукт“ или придружени от обозначението „преопакован“.

*„Член R. 122-7.* — Използването на обозначението „преопаковано във Франция“ се запазва за дейностите, посочени в член R. 122-4, които се извършват изцяло на националната територия.

**Член 2**

Настоящият указ влиза в сила на 1 април 2021 г.

**Член 3**

Министърът по въпросите на екологичния преход и министърът на икономиката, финансите и възстановяването се задължават, всеки в съответната област, с изпълнението на настоящия указ, който ще бъде публикуван в Официален вестник на Френската република.

Съставено на

От министър-председателя

Министър по въпросите на екологичния преход

Barbara POMPILI

Министър на икономиката, финансите и възстановяването

Bruno LE MAIRE